b'\n_START_ARTICLE_\nSofia Eriksdatter af Danmark\n_START_SECTION_\nBarndom\n_START_PARAGRAPH_\nPrinsesse Sofies far Erik Plovpenning blev myrdet i 1250.\n_START_SECTION_\nDronning af Sverige\n_START_PARAGRAPH_\nHun blev trolovet med den svenske konge Valdemar Birgersson for at styrke forbindelsen mellem de to riger. Da hun fik meddelelsen om det arrangerede \xc3\xa6gteskab gik hun ind i sit kammer og bad til Maria: "Giv mig lykke med ham og ham med mig". De giftede sig 1260 i J\xc3\xb6nk\xc3\xb6ping (stdet kan ogs\xc3\xa5 have v\xc3\xa6ret \xc3\x96ninge i \xc3\x96desh\xc3\xb6g: Erikskr\xc3\xb8niken anf\xc3\xb8rer Ymninge)._NEWLINE_Dronning Sofia beskrives som en kvik, temperamentsfuld og magtlysten sk\xc3\xb8nhed med en hvas tunge, og der findes mange citater om hendes skarpe repliker. Hun kaldte \xc3\xa6gtef\xc3\xa6llens br\xc3\xb8dre "Magnus Kittlarb\xc3\xb8ter", "kedelflikker", hvilket ans\xc3\xa5s som en forn\xc3\xa6rmelse, og "Erik ingen". Hun var blandt andet kendt for sin interesse for skak. I 1269 bes\xc3\xb8gte hun sin fars grav og sine s\xc3\xb8stre Agnes og Jytta, der var i kloster i Danmark. I 1272 kom Jytta til Sverige og fik et barn med Valdemar \xc3\xa5ret efter, hvilket gjorde, at kongen m\xc3\xa5tte g\xc3\xb8re bod i form af en en pilgrimsf\xc3\xa6rd til Rom i 1274. "Ve mig. Den sorg overvinder jag aldrig. Ve mig, at min s\xc3\xb8ster nogensinde s\xc3\xa5 Sveriges rige", skal hun have sagt. Da \xc3\xa6gtef\xc3\xa6llen afsattes efter slaget ved Hova i 1275 befandt de sig i Ramundeboda kloster i N\xc3\xa4rke; han sov, mens hun siges at have f\xc3\xa5et nyheden mens hun spillede skak._NEWLINE_I 1277 vendte hun tilbage til Danmark; \xc3\xa6gtef\xc3\xa6llen var da begyndt at leve \xc3\xa5bent med sine elskerinder og kritiseredes af biskopperne for at have forskudt hende. I 1283 sk\xc3\xa6nkede eksdronningen sit laksefiskeri i Norrk\xc3\xb6ping til Skt. Martins kloster i Sk\xc3\xa4nninge og det er i hendes donationsbrev, at stednavnet Norrk\xc3\xb6ping findes belagt p\xc3\xa5 skrift for f\xc3\xb8rste gang, som Nork\xc3\xb8ponge.'